《建安道中》
宋代·洪迈

吾生意行初不谋，汎汎何啻波中鸥。
携家来作闽海梦，三年客食天南陬。
我先人庐山在何许，大江之左道阻修。
奉新家有手足爱，只身归扫先梧楸。
旋当来此营斗粟，南北颠倒无时休。
此心转与世事左，自作磨蚁将谁尤。
安知不满达者笑，穷达一戏如观优。
咄哉吾语亦已随，且与造物同浮游。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。